OpenLLM-France/wikimedia huggingface dataset:
# Green Valley (Arizona)

Green Valley és una concentració de població designada pel cens dels Estats Units a l'estat d'Arizona. Segons el cens del 2000 tenia 17.283 habitants.

## Demografia

Segons el cens del 2000, Green Valley tenia 17.283 habitants, 9.995 habitatges, i 6.296 famílies La densitat de població era de 254,3 habitants/km².
Dels 9.995 habitatges en un 1,5% hi vivien nens de menys de 18 anys, en un 59,8% hi vivien parelles casades, en un 2,5% dones solteres, i en un 37% no eren unitats familiars. En el 34,1% dels habitatges hi vivien persones soles el 28,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,71 i el nombre mitjà de persones que vivien en cada família era de 2,07.
Per edats la població es repartia de la següent manera: un 1,6% tenia menys de 18 anys, un 0,7% entre 18 i 24, un 2,8% entre 25 i 44, un 21,7% de 45 a 60 i un 73,3% 65 anys o més.
L'edat mediana era de 72 anys. Per cada 100 dones de 18 o més anys hi havia 79,3 homes.
La renda mediana per habitatge era de 40.213 $ i la renda mediana per família de 48.369 $. Els homes tenien una renda mediana de 34.500 $ mentre que les dones 25.932 $. La renda per capita de la població era de 31.138 $. Aproximadament l'1,7% de les famílies i el 3% de la població estaven per davall del llindar de pobresa.

## Poblacions més a prop

El següent diagrama mostra les poblacions més a prop.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Green Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 17 juliol 2010].
* ↑ «Geographic Comparison Table- Green Valley». American Fact Finder. Oficina del Cens dels Estats Units, 12-01-2010.
# Serra d'Or (desambiguació)

«Serra d'Or» té aquests significats:
* Serra d'Or, revista de caràcter cultural editada en català des del 1959.
* Premi Crítica Serra d'Or, premi atorgat anualment per la revista Serra d'Or.
* Premi Crítica Serra d'Or de Teatre, premi atorgat anualment per la revista Serra d'Or.
* Premi Crítica Serra d'Or de Recerca, premi atorgat anualment per la revista Serra d'Or.
* Premi Crítica Serra d'Or de Literatura i Assaig, premi atorgat anualment per la revista Serra d'Or.
* Premi Crítica Serra d'Or de Literatura Infantil i Juvenil, premi atorgat anualment per la revista Serra d'Or.
# Espèrça

Espèrça (francès Esperce) és un municipi d'Occitània sota administració francesa del departament de l'Alta Garona, a la regió Occitània.

## Referències

* ↑ Toponímia occitana
# Monty Oxy Moron

Monty Oxymoron també Monty Oxy Moron (Nom legal Laurence Burrow, nascut el 27 de setembre de 1961 en Cambridge, Anglaterra, és un teclista conegut sobretot per formar part del grup de punk rock The Damned.

## Biografia

Les seves bandes anteriors inclouen Punk Floyd i Dr. Spacetoad Experience, amb Captain Sensible. Va llançar alguns projectes en solitari als anys 80 i 2000. Es va unir als Damned a principis de 1996 i continua fent gira i gravant amb ells. Monty també treballa com a teclista i percussionista amb els Sumerian Kyngs i com a teclista amb Tim Burness.
Ha parlat de l'amor per la música psicodèlica, la influència de la qual diu haver escoltat als àlbums anteriors dels Damned-pre Oxymoron, començant amb Machine Gun Etiquette de 1979. El 2007, juntament amb el seu company de grup de Damned Sensible, va assistir a un concert de tribut al fundador de Pink Floyd, Syd Barrett.
A la dècada de 1980 es va formar en infermeria psiquiàtrica i des d'aleshores treballa com a infermer a temps parcial.

## Discografia
### Sol

* Acorn Beer and Chestnut Wine (1984, Acid Tapes) (com a Monty the Moron)
* Tune into Channel Z (1984, Acid Tapes) (com a Monty the Moron)
* Tales from the Second Attic (1984, Acid Tapes) (com a Monty the Moron)
* Dr. Swastika Pumpanicle's Analysis (1986, Acid Tapes) (com a Monty the Moron)
* Living My Life Backwards (2005, Oxymusic)
* 18 Symptoms of Musical Insanity (2006, Bendi) (com a Monty the Moron)
* Mad Hatti's Reunion With Paradise (2007, Oxymusic)
* Visions of the Ecstcom ay Aunt (2010, Monty Oxymoron)

### Amb Captain Sensible

* Mad Cows and Englishmen (1996, Scratch)

### Amb The Dr. Spacetoad Experience

* Time Machine (1996, Blueprint)

### Amb The Damned

* Grave Disorder (2001, Nitro)
* So, Who's Paranoid? (2008, The English Channel)
* Evil Spirits (2018, Search and Destroy / Spinefarm)
* The Rockfield Files (2020, Search and Destroy / Spinefarm)
* Darkadelic (2023, earMUSIC)

### Amb Sumerian Kyngs

* Post Art Pop Offensive (2016, 2Right Records)

## Referències

* ↑ «The Madcap’s Last Laugh, Syd Barrett tribute concert – May 10th, 2007» (en anglès). MarkStayWrites, 10-05-2017. [Consulta: 22 maig 2023].
# Ahmad ibn Mulhim

Ahmad ibn Mulhim fou un emir libanès del Xuf i dependències, de la dinastia dels Banu Maan.
Va succeir el seu pare Mulhim quan va morir el 1658. El 1667 va derrotar els Alam al-Din, la família rival que tenia el suport dels grups àrabs iemenites (mentre Mulhim i Ahmad tenien el dels qaysites) i que havia pres el control del Kisrawan i de part dels territoris drusos. Va ser reconegut com a multazim local d'aquests territoris subordinat al eyalat de Sidó (fins al 1660 Sidó era seu d'un beglerbegi; en aquest any fou elevat a eyalat per reunió d'altres districtes) i va ocupar aquestes funcions durant trenta anys (1667 a 1697) establint realment l'autonomia de la regió i creant la simbiosi entre maronites, àrabs i drusos que va originar la particularitat libanesa.
Va morir sense fills el 1797 i el va succeir el seu nebot, fill d'una germana, Bashir I Shihab (1697-1706) al que van disputar la successió els Alam al-Din.

## Bibliografia

* Enciclopèdia de l'Islam, V, 328
# Glyceria maxima

Glyceria maxima (Hartm.) Holmb. (sinònims, G. aquatica (L.) Wahlenb.; G. spectabilis Mert. & W.D.J. Koch; Molinia maxima Hartm.; Poa aquatica L.), és una espècie de planta aquàtica herbàcia perenne i amb rizoma. És planta nativa d'Europa i Sibèria occidental i creix en zones humides com les ribes dels rius i les basses. És molt competidora i invasora i sovint es considera una planta invasora fora de la seva zona originària de distribució.

## Enllaços externs

* Glyceria maxima a Flora of China
# Deutsch (cràter)

Deutsch és un cràter d'impacte situat en la cara oculta de la Lluna. Es troba al sud-oest del cràter Seyfert, de major grandària. A l'est-nord-est apareix Polzunov, a poc més d'un diàmetre de distància.
Aquest cràter té una vora relativament baixa, erosionada i considerablement danyada al llarg de la seva secció sud-est. Aquesta part està coberta per Deutsch F al llarg de l'est i per Deutsch L cap al sud, amb una regió irregular entre aquestes dues formacions. El terreny interior de Deutsch és relativament pla, però està marcat per una sèrie de petits impactes.
El sistema de marques radials del cràter Giordano Bruno (situat cap al nord-nord-oest), recorre la vora occidental de Deutsch.
El seu nom prové d'Armin Joseph Deutsch, un astrònom i autor de ciència-ficció estatunidenca.

## Cràters satèl·lit

Per convenció aquests elements són identificats en els mapes lunars posant la lletra en el costat del punt mitjà del cràter que està més prop de Deutsch.
| Cràters satèl·lit (Imatge LRO) | Deutsch Coordenades Diàmetre F 24° 06′ N, 112° 00′ E﻿ / ﻿24.1°N,112.0°E﻿ / 24.1; 112.0﻿ (Deutsch F) 31 km L 22° 24′ N, 110° 48′ E﻿ / ﻿22.4°N,110.8°E﻿ / 22.4; 110.8﻿ (Deutsch L) 36 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Alternativa Docent

Alternativa Docent és un sindicat de docents de les Illes Balears. Neix l'estiu de l'any 2014, defensa les decisions i propostes de l'Assemblea de docents de les Illes Balears davant de l'administració, reclama transparència en tots els processos de la Conselleria d'Educació i Universitats i, per extensió, en tots els tràmits del Govern de les Illes Balears. És un sindicat que posa entre els seus principals objectius la qualitat de l'educació. A més de la defensa dels drets laborals dels docents, defensa l'educació pública de qualitat i inclusiva.
El 4 de desembre de 2014, va presentar-se a les eleccions sindicals de la Universitat de les Illes Balears per formar part de la Junta de Personal docent No Universitari en el marc de les Illes Balears quedant com a segona força amb 1299 vots i 8 delegats.

## Referències

* ↑ «Alternativa i UOB arrasen a les eleccions sindicals d'educació». dBalears, 04-12-2014. Arxivat de l'original el 2020-12-04. [Consulta: 21 novembre 2015].

## Enllaços externs

* www.sindicatalternativa.cat
# Serrat de Santa Eulàlia (Serradell)

El Serrat de Santa Eulàlia és una serra del municipi de Conca de Dalt, antigament del de Toralla i Serradell, situada a ponent del poble de Serradell.
Està situat a prop i a ponent de Serradell, a l'esquerra del riu de Serradell, entre la llau de les Ribes (llevant) i la llau del Cornàs (ponent). A l'extrem nord del serrat hi ha la formació rocosa de les Picorres. Queda a ponent de les Roques del Seix. A l'extrem sud del serrat, prop d'una torre elèctrica, hi havia hagut la capella de Santa Eulàlia de Serradell.

## Referències

* ↑ Institut Cartogràfic de Catalunya
# Rjana Łužica

Rjana Łužica (baix sòrab Rědna Łužyca) (Lusàcia bella) és l'himne nacional dels sòrabs, basat en un poema d'Handrij Zejler publicat dins Na sersku Łužicu (La Lusàcia sòrab), que fou publicat per primer cop a Serbska Nowina de Leipzig el 24 d'agost de 1827. La música fou composta a començaments de 1845 per Korla Awgust Kocor i fou cantat per primer cop en públic en un festival de música popular a Bautzen el 17 d'octubre de 1845.
Actualment les constitucions de Saxònia i Brandenburg reconeixen el dret als sòrabs a utilitzar el seu himne, que és esmentat de manera explícita als texts.

## Lletra

| Alt sòrab | Baix sòrab | Català |
| Rjana Łužica, sprawna, přećelna, mojich serbskich wótcow kraj, mojich zbóžnych sonow raj, swjate su mi twoje hona! Časo přichodny, zakćěj radostny! Ow, zo bychu z twojeho klina wušli mužojo, hódni wěčnoh wopomnjeća! | Rědna Łužyca, spšawna, pśijazna, mojich serbskich woścow kraj, mojich glucnych myslow raj, swěte su mě twoje strony. Cas ty pśichodny, zakwiś radostny! Och, gab muže stanuli, za swoj narod źěłali, godne nimjer wobspomnjeśa! | Lusàcia, bella, Compassiva, obedient Terra dels avantpassats sòrabs, Terra de somnis, sòl resplandent, Són sagrades per a mi les teves pastures. Que sigui el teu futur força joiós! Oh, del teu vendre poden aparèixer La gent que sosté el món, Dignes de memòria eterna! |
Hi ha dos versos de Handrij Zejler que han estat exclosos de la versió oficial.
| Baix sòrab | Català |
| Bitwu bijachu, horcu, železnu, něhdy serbscy wótcojo, wójnske spěwy spěwajo. Štó nam pójda waše spěwy? Boha čorneho, stare kralestwo rapak nětko wobydli, stary moch so zeleni, na skale, kiž wołtar běše. | Batalles força lluitades, Guerres de ferro forjat, Els nostres avantpassats cantaven amb orgull Paraules de guerra, cançons en alta veu. Qui ens explica ara les seves històries? Una vegada el déu negre de la terra, última posició d'antigues creences, ara la perca d'un corb és aquí, molsa a les roques antigues un cop descoberta, Altars per al culte als nostres avantpassats. |

## Enllaços externx

* Notes de l'himne sòrab a www.sorben.com
# Gosnell

Gosnell és una població dels Estats Units a l'estat d'Arkansas. Segons el cens del 2000 tenia 3.968 habitants.

## Demografia

Segons el cens del 2000, Gosnell tenia 3.968 habitants, 1.369 habitatges, i 1.074 famílies. La densitat de població era de 911,9 habitants/km².
Dels 1.369 habitatges en un 48,3% hi vivien nens de menys de 18 anys, en un 54,9% hi vivien parelles casades, en un 18,4% dones solteres, i en un 21,5% no eren unitats familiars. En el 17,5% dels habitatges hi vivien persones soles el 4,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,29.
Per edats la població es repartia de la següent manera: un 34,9% tenia menys de 18 anys, un 10,8% entre 18 i 24, un 32% entre 25 i 44, un 17,5% de 45 a 60 i un 4,8% 65 anys o més.
L'edat mitjana era de 28 anys. Per cada 100 dones de 18 o més anys hi havia 92,1 homes.
La renda mitjana per habitatge era de 31.423 $ i la renda mitjana per família de 37.176 $. Els homes tenien una renda mitjana de 30.995 $ mentre que les dones 17.625 $. La renda per capita de la població era de 13.371 $. Entorn del 15,5% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gosnell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Gosnell». American Fact Finder. Oficina del Cens dels Estats Units, 12-01-2010.
# Monty Python and the Holy Grail

Monty Python and the Holy Grail és un pel·lícula britànica escrita i interpretada en 1975 pel grup de comèdia Monty Python i dirigida per Terry Gilliam i Terry Jones. Va ser concebuda durant el descans entre la tercera i quarta temporades de la seva sèrie de televisió de la BBC Monty Python's Flying Circus.
A diferència de la primera pel·lícula del grup, And Now for Something Completely Different, una recopilació de sketchos de les dues primeres sèries de televisió, Holy Grail es basa en un nou material, parodiant la llegenda de la recerca del Sant Greal pel rei Artús. 30 anys més tard, Idle va utilitzar la pel·lícula com a base del musical Spamalot.

## Argument

L'any 932 el rei Artús i el seu escuder, Patsy, viatgen per Gran Bretanya buscant homes per unir-se als Cavallers de la Taula Rodona. Arthur recluta Sir Bedevere the Wise, Sir Lancelot the Brave, Sir Galahad the Pure, Sir Robin, The Not-Quite-So-Brave-as-Sir-Lancelot, i Sir Not-Appearing-in-this-Film, juntament amb els seus escuders i els trobadors de Robin. Arthur lidera els homes a Camelot, però decideix que és "un lloc de ximples" i marxa. A mesura que s'aparten, Déu (una imatge de W. G. Grace) els parla i li dona a Arthur la tasca de trobar el Sant Greal.

## Recepció

Monty Python and the Holy Grail van recaptar més que qualsevol pel·lícula britànica que es va exhibir als Estats Units el 1975. Als Estats Units, va ser seleccionada com la segona millor comèdia de tots els temps en l'especial de l'American Broadcasting Company Best in Film: The Greatest Movies of Our Time. Al Regne Unit, els lectors de la revista Total Film la van classificar com la cinquena millor pel·lícula de comèdia de tots els temps; una enquesta semblant als televidents de Channel 4 la va col·locar sisena en 2000.

## Referències

* ↑ Stodola, Ellen. «‘The Best in Film: The Greatest Movies of Our Time’ Recap». the celebrity cafe. Arxivat de l'original el 2012-03-24. [Consulta: 3 febrer 2019].
* ↑ «Life of Brian tops comedy poll». BBC, 29-09-2000. [Consulta: 3 febrer 2019].

## Vegeu també

* Cavaller negre (Monty Python)
# Akysis clinatus

Akysis clinatus és una espècie de peix de la família dels akísids i de l'ordre dels siluriformes.

## Morfologia

* Els mascles poden assolir els 3,3 cm de llargària total.
* Nombre de vèrtebres: 32-34.

## Distribució geogràfica

Es troba a Àsia: Cambodja.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. i M. Kottelat 1998. The catfish genus Akysis Bleeker (Teleostei: Akysidae) in Indochina, with descriptions of six new species. J. Nat. Hist. 32:1057-1097.
* Ng, H. H. & Rainboth, W. J. 2005. Four new species of Akysis (Teleostei: Siluriformes: Akysidae) from mainland Southeast Asia, with comments on Akysis similis. The Raffles Bulletin of Zoology, Supplement Núm. 13: 33-42.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Deutsch-Katalanische Gesellschaft

Deutsch-Katalanische Gesellschaft (Associació Germano-Catalana, DKG) és una associació cultural alemanya que es va reunir per primera vegada el 15 d'octubre de 1983 a Karlsruhe, abans de celebrar la reunió fundacional el 17 de novembre de 1987 a Frankfurt del Main. El fundador fou Tilbert Dídac Stegmann amb la finalitat de donar a conèixer la cultura catalana a Alemanya i la cultura alemanya a Catalunya. Arribà a tenir 800 membres i al principi té com a presidents d'honor els filòlegs Francesc de Borja Moll, Ramon Aramon i Serra, Antoni Badia i Margarit entre d'altres d'alemanys.
Edita la Zeitschrift für Katalanistik (Revista d'Estudis Catalans). El febrer de 1992 va obtenir el Premi Ramon Llull i el setembre de 1994 es va fer càrrec de l'organització del desè Col·loqui Internacional de l'Associació Internacional de Llengua i Literatura Catalanes (AILLC) a Frankfurt del Main. Des del 1983 fins al 2007 organitzà 20 Col·loquis Germano-Catalans en 17 ciutats diferents, el darrer a Tubinga, el 2006. Actualment s'anomena Deutscher Katalanistenverband.

## Referències

* ↑ Ferrando i Melià, Ferran «L'Associació Germano-Catalana (Deutsch-Katalanische Gesellschaft)». Llengua & Literatura: revista anual de la Societat Catalana de Llengua i Literatura. IEC + Curial [Barcelona], vol. 5, 1992-1993, pàg. 767-768. ISSN: 2013-9527.
# Schmölln-Putzkau

Schmölln-Putzkau (alt sòrab: Smělna-Póckowy) és un municipi alemany que pertany a l'estat de Saxònia. Limita al nord-est amb Doberschau-Gaußig, al nord amb Demitz-Thumitz, a l'oest amb Bischofswerda, a l'est amb Neukirch/Lausitz i al sud amb Neustadt (Saxònia).

## Districte

* Neuschmölln (Nowa Smělna) – ca. 100 h.
* Putzkau (Póckowy) – ca. 1.850 h.
* Schmölln (Smělna) – ca. 1.150 h.
* Tröbigau (Trjechow ) – ca. 300 h.
# Riúmxine

Riúmxine (en (ucraïnès): Рюмшине, en rus: Рюмшино, Riúmxino) és un poble de la República Autònoma de Crimea a Ucraïna, que el 2014 tenia 136 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Grandma's Boy

Grandma’s Boy és una pel·lícula muda dirigida per Fred C. Newmeyer i protagonitzada per Harold Lloyd La pel·lícula va ser un dels grans èxits d'aquell any i per primera vegada, Lloyd feia un llargmetratge de cinc bobines i a més hi integrava elements dramàtics amb un humor més natural. De fet després va repetir la fórmula amb d'altres pel·lícules com “The Freshman” o “The Kid Brother”. Es va estrenar el 3 de setembre de 1922. Poc després, la revista Exhibitors Trade Review anunciava que “Grandma’s Boy” no només havia trencat el rècord d'assistència de l'any sinó que l'havia matxacat. En el seu moment es va considerar la segona millor pel·lícula de les estrenades el 1922.

## Argument

Al poble de Blosson Bend viu Harold, el nen de l'àvia, un noi timid i covard. Està enamorat de Mildred però té por del seu rival que l'intimida sense pietat i, en un moment, el llença a un pou. Un dia que tots dos estan visitant Mildred s'assabenten que la joieria local ha estat assaltada per un rodamón perillós denominat “The Rolling Stone” el qual ha matat el propietari, John Spence. Els vilatans organitzen una cacera i proposen a Harold que se’ls uneixi però ell té por i se’n va a casa a dormir.
L'endemà, la seva àvia li dona un objecte màgic que havia aconseguit el seu avi en temps de la Guerra Civil. L'àvia diu que va aconseguir que el seu avi, que era un covard esdevingués molt valent i un espia dels confederats. Amb l'objecte el noi guanya prou coratge per capturar el criminal, guanyar una recompensa de mil dòlars, intimidar el seu rival i conquerir la noia. L'àvia li explica que l'objecte màgic no era més que el mànec d'un paraigües sense cap valor, que ha servit per a donar-li confiança, però que el valor era dins seu. Harold demana a la noia de casar-se amb ell, cosa que accepta.

## Repartiment

* Harold Lloyd (el nen de l'àvia/ l'avi)
* Mildred Davis (la seva noia)
* Anna Townsend (l'àvia)
* Noah Young (sheriff)
* Dick Sutherland (el rodamón)
* Charles Stevenson (el rival)

## Referències

* ↑ «Lloyd at his best in a knockout’ five reeler». The Film Daily XXI, 70, 10-09-1922, pàg. 2.
* 1 2 Bengtson, John. Silent Visions: Discovering Early Hollywood and New York Through the Films of Harold Lloyd (en anglès). Santa Monica Press, 2011-05-01, p. 53. ISBN 978-1-59580-888-2.
* ↑ «Grandma's Boy» (en anglès). American Film Institute Catalog. [Consulta: 11 març 2020].
* ↑ «Lloyd feature wins at N.Y. Strand». Exhibitor's Trade Review 12, 17, 23-09-1922, pàg. 1101.
* ↑ Film Year Book 1922-23 (en anglès). Nova York: Wid's Films and Film Folk, Inc., 1923, p. 349.

## Enllaços externs

* Grandma’s Boy al catàleg de l'American Film Institute